Michaela Lujan Grisham
Michaela Lujan Grisham Res apud Vicidata repertae: Nativitas: 24 Octobris 1959; Los Alamos Patria: Civitates Foederatae Americae Nomen nativum: Michelle Lynn Lujan Michaela Lujan Grisham, nomine nativo Michelle Lynn Lujan (Los Alamos in urbe die 24 Octobris 1959 nata) est politicus Civitatum Foederatarum. E stirpe politicorum Neomexicanorum cognominis Luján orta, sed odontologi filia, in urbe Sanctae Fidei educata est. Alumna est universitatis Neomexicanae in urbe Albuquerque ubi arti ingeniariae iuribusque studuit. Auxilia senibus civitatis Neomexicanae ab annis 1990 direxit; secretaria a valetudine anno 2004 promota est, gubernatore Gulielmo Richardson. Legata est camerae repraesentantium Civitatum Foederatarum pro civitate Novo Mexico a die 3 Ianuarii 2013 ad 1 Ianuarii 2019; quo die, gubernatrix iam electa, rite inducta est.